CELEX: 62017TN0400
Language: el
Date: 2017-06-27 00:00:00
Title: Υπόθεση T-400/17: Προσφυγή της 27ης Ιουνίου 2017 — Deza κατά Επιτροπής

4.9.2017   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 293/37
            
         Προσφυγή της 27ης Ιουνίου 2017 — Deza κατά Επιτροπής
   (Υπόθεση T-400/17)
   (2017/C 293/46)
   Γλώσσα διαδικασίας: η τσεχική
   
      Διάδικοι
   
   
      Προσφεύγουσα: Deza, a.s. (Valašské Meziřčí, Τσεχική Δημοκρατία) (εκπρόσωπος: P. Dejl, δικηγόρος)
   
      Καθής: Ευρωπαϊκή Επιτροπή
   
      Αιτήματα
   
   Η προσφεύγουσα ζητεί από το Γενικό Δικαστήριο:
   
               —
            
            
               να ακυρώσει εν μέρει τον κανονισμό (ΕΕ) 2017/776 της Επιτροπής, της 4ης Μαΐου 2017 (1) για την τροποποίηση του κανονισμού (ΕΚ) 1272/2008 του Ευρωπαϊκού Κοινοβουλίου και του Συμβουλίου, της 16ης Δεκεμβρίου 2008 (2) (στο εξής: κανονισμός CLP), στο μέτρο που με αυτόν ταξινομείται και επισημαίνεται η ουσία ανθρακινόνη, καθόσον συμπεριλαμβάνεται στον πίνακα 3, μέρος 3, του παραρτήματος VI του κανονισμού (ΕΚ) 1272/2008 του Ευρωπαϊκού Κοινοβουλίου και του Συμβουλίου η ακόλουθη εγγραφή: Αριθμός ευρετηρίου: 606-151-00-4· Διεθνής χημικός προσδιορισμός: ανθρακινόνη· Αριθμός ΕΚ: 201-549-0· Αριθμός CAS: 84-65-1· Κωδικοί τάξης και κατηγορίας κινδύνου: Carc. 1B· Κωδικοί δήλωσης επικινδυνότητας: H350· Εικονογράμματα κινδύνου, προειδοποιητικές λέξεις, κωδικοί: GHS08 Dgr.· Κωδικοί δήλωσης επικινδυνότητας: H350.
            
         
               —
            
            
               να καταδικάσει την καθής στα δικαστικά έξοδα.
            
         
      Λόγοι και κύρια επιχειρήματα
   
   Προς στήριξη της προσφυγής της, η προσφεύγουσα προβάλλει δύο λόγους.
   
               1.
            
            
               Ο πρώτος λόγος αντλείται από παράνομη και προδήλως παράτυπη ταξινόμηση και επισήμανση της ουσίας ανθρακινόνη ως καρκινογόνου ουσίας της κατηγορίας 1B, σύμφωνα με τον πίνακα 3, μέρος 3, του παραρτήματος I του κανονισμού CLP.
               
                           —
                        
                        
                           Η ταξινόμηση και η επισήμανση αυτή δεν στηρίζονται σε επαρκείς αποδείξεις, απορρέουσες από αξιόπιστες και αποδεκτές μελέτες που να καταδεικνύουν αιτιώδη σχέση μεταξύ της ουσίας ανθρακινόνη αυτής καθαυτήν και της αυξημένης εμφανίσεως καρκίνου στα ζώα εργαστηρίου κατά την έννοια του άρθρου 3.6.1 και του άρθρου 3.6.2., μέρος 3, του παραρτήματος I του κανονισμού CLP.
                        
                     
         
               2.
            
            
               Ο δεύτερος λόγος αντλείται από προσβολή των δικαιωμάτων της προσφεύγουσας και των αρχών που καθιερώνονται στη Σύμβαση για την προάσπιση των Δικαιωμάτων του Ανθρώπου και των Θεμελιωδών Ελευθεριών και στον Χάρτη των Θεμελιωδών Δικαιωμάτων της Ευρωπαϊκής Ένωσης.
               
                           —
                        
                        
                           Η παράνομη και προδήλως παράτυπη ταξινόμηση και επισήμανση της ουσίας ανθρακινόνη ως καρκινογόνου ουσίας της κατηγορίας 1B, σύμφωνα με τον πίνακα 3, μέρος 3, του παραρτήματος I του κανονισμού CLP συνιστά, μεταξύ άλλων, προσβολή του δικαιώματος της προσφεύγουσας σε απρόσκοπτη χρήση της ιδιοκτησίας της, καθώς και παραβίαση της αρχής της ασφάλειας δικαίου.
                        
                     
         
      (1)  ΕΕ 2017, L 116, σ. 1.
   
      (2)  ΕΕ 2008, L 353, σ. 1.